**TIEDOTE TUTKIMUKSESTA TUTKITTAVALLE**   
**Poikien seksuaalikäyttäytyminen; kyselytutkimus pohjoissavolaisille 9.-luokkalaisille pojille**

**Pyyntö osallistua tutkimukseen**

Sinua pyydetään mukaan tutkimukseen, jonka tarkoituksena on kyselytutkimuksen avulla kartoittaa 9.-luokkalalaisten pohjoissavolaisten poikien seksuaalikäyttäytymistä ja siihen vaikuttavia tekijöitä, kuten heidän saamaansa seksuaalikasvatusta.

Tämä tiedote kertoo tutkimuksesta ja sinun osuudestasi siinä. Perehdyttyäsi tähän tiedotteeseen sinulla on lisäksi mahdollisuus esittää kysymyksiä tutkimuksesta. Kyselyn vastaamiseksi ei tarvitse kirjautua ja vastaaminen tapahtuu täysin anonyymisti.

**Vapaaehtoisuus**

Tutkimukseen osallistuminen on täysin vapaaehtoista ja voit keskeyttää sen milloin tahansa. Mikäli keskeytät osallistumisen, sinusta keskeyttämiseen mennessä kerättyjä tietoja voidaan käyttää osana tutkimusaineistoa.

**Tutkimuksen tarkoitus** **ja tavoite**

Tutkimuksen tarkoituksena on kyselytutkimuksen avulla kartoittaa 9.-luokkalalaisten pohjoissavolaisten poikien seksuaalikäyttäytymistä ja siihen vaikuttavia tekijöitä, kuten heidän saamaansa seksuaalikasvatusta.

Tavoitteena on tuottaa tietoa 9.-luokkalalaisten pohjoissavolaisten poikien seksuaalikäyttäytymisestä ja seksuaalikasvatuksen vaikutuksesta, jotta palveluita voidaan kehittää nuorten tarpeita paremmin vastaaviksi ja tukea heidän seksuaalista hyvinvointiaan.

**Tutkimuksen kulku**

Tutkimukseen osallistuminen edellyttää sinulta ainoastaan lyhyeen, noin kolme minuuttia kestävään sähköiseen kyselyyn vastaamista sinulle itselle sopivaan aikaan 17.–30.3. välisenä aikana. Kyselyyn vastataan anonyymisti.

**Tutkimustuloksista tiedottaminen**

Kysely on osa Savonia-ammattikorkeakoulun sosionomiopiskelijoiden opinnäytetyötä, jonka toimeksiantajana toimii Pohjois-Savon hyvinvointialueen HYTE- ja osallisuuspalveluyksikön koordinoima seksuaaliterveyden edistämisen työryhmä. Tutkimuksen tulokset jaetaan osallistuvien kuntien käyttöön ja tutkimusaineisto luovutetaan Pohjois-Savon hyvinvointialueen käyttöön. Tutkimustuloksia analysoidaan opinnäytetyöraportissa. Opinnäytetyö julkaistaan Theseukseen sen valmistuttua, jonka jälkeen kaikki tutkimusaineisto hävitetään.

**Lisätiedot**

Pyydämme sinua tai huoltajaasi esittämään mahdolliset tutkimukseen liittyvät kysymykset tutkijoille (yhteystiedot seuraavalla sivulla).

**Tutkijoiden yhteystiedot**

Silja Pääkkönen, [silja.paakkonen@edu.savonia.fi](mailto:silja.paakkonen@edu.savonia.fi), 0451308451

Siiri Puustinen, [siiri.puustinen@edu.savonia.fi](mailto:siiri.puustinen@edu.savonia.fi), 0442906791

Linnea Mustonen, [linnea.mustonen@edu.savonia.fi](mailto:linnea.mustonen@edu.savonia.fi), 0451751968

**Tiedotteen liite: Henkilötietojen käsittely tutkimuksessa**

Tässä tutkimuksessa käsitellään Teitä koskevia henkilötietoja voimassa olevan tietosuojalainsäädännön (EU:n yleinen tietosuoja-asetus, 679/2016, ja voimassa oleva kansallinen lainsäädäntö) mukaisesti. Seuraavassa kuvataan henkilötietojen käsittelyyn liittyvät asiat:

**Tutkimuksen rekisterinpitäjä on:**

Silja Pääkkönen, Siiri Puustinen & Linnea Mustonen

**Tutkimuksessa teistä kerätään seuraavia henkilötietoja:**

Kyselyssä kysytään sukupuoli.

Tutkimukseen osallistuminen on täysin vapaaehtoista, eikä Teillä ole sopimukseen tai lakisääteiseen tehtävään perustuvaa velvollisuutta toimittaa henkilötietoja.​

**Henkilötietojen käsittelyn tarkoitus on:**

Henkilötietojen käsittelyn tarkoituksena on tieteellinen tutkimus. Tutkimuksessa selvitetään 9.-luokkalalaisten pohjoissavolaisten poikien seksuaalikäyttäytymistä ja siihen vaikuttavia tekijöitä, kuten heidän saamaansa seksuaalikasvatusta.

**Henkilötietojen käsittelyperuste on:**

Henkilötietojen käsittelyn perusteena on yleistä etua koskeva tieteellinen tutkimus.

**Henkilötietojen käsittelyaika tutkimustarkoituksessa on:**

Tutkimus alkoi vuonna 2024, ja sen arvioitu valmistumisaika on huhti-toukokuussa 2025. Tutkimustuloksia analysoidaan opinnäytetyöraportissa. Opinnäytetyö julkaistaan Theseukseen sen valmistuttua, jonka jälkeen kaikki tutkimusaineisto hävitetään.

**Mitä henkilötiedoille tapahtuu tutkimuksen päätyttyä:**

Tutkimuksen päättymisen jälkeen Teistä kerätyt henkilötiedot hävitetään asianmukaisesti.

**Henkilötietojen siirrot:**

Tutkimuksen tulokset jaetaan osallistuvien kuntien käyttöön ja tutkimusaineisto luovutetaan Pohjois-Savon hyvinvointialueen käyttöön.

Koska henkilötietojanne käsitellään tässä tutkimuksessa, olette rekisteröity tutkimuksen aikana muodostuvassa henkilörekisterissä.

**Rekisteröitynä Teillä on oikeus:**

* saada tietoa henkilötietojen käsittelystä
* tarkastaa itseänne koskevat tiedot
* oikaista tietojanne
* rajoittaa tietojenne käsittelyä
* rekisterinpitäjän ilmoitusvelvollisuus henkilötietojen oikaisusta tai käsittelyn rajoittamisesta
* oikeus vastustaa tietojen käsittelyä
* oikeus olla joutumatta automaattisen päätöksenteon kohteeksi ilman lainmukaista perustetta
* ottaa yhteyttä tietosuojavaltuutetun toimistoon, jos katsotte, että henkilötietojanne on käsitelty tietosuojalainsäädännön vastaisesti

Jos henkilötietojen käsittely tutkimuksessa ei edellytä rekisteröidyn tunnistamista ilman lisätietoja eikä rekisterinpitäjä pysty tunnistamaan rekisteröityä, niin oikeutta tietojen tarkastamiseen, oikaisuun, poistoon, käsittelyn rajoittamiseen, ilmoitusvelvollisuuteen ja siirtämiseen ei sovelleta.

Voitte käyttää oikeuksianne ottamalla yhteyttä rekisterinpitäjään.

Tutkimuksessa kerättyjä henkilötietoja ei käytetä automaattiseen päätöksentekoon.

Tutkimuksesta on laadittu tietosuojaseloste. Teillä on mahdollisuus tutustua tietosuojaselosteeseen tästä linkistä: [Tietosuojaseloste](https://drive.google.com/file/d/1187-_gdkzCPwPRfPyU-6mb-4EJYNPYdt/view?usp=sharing)